ลูกสาว 3 ขวบค่ะมีแผลพุพองตรงท้ายทอย และหนังศรีษะประมาณ 4 จุดค่ะ มีน้ำเหลืองเหนียวๆติด แม่กังวลมากค่ะ กลัวเป็นสะเก็ดเงิน
สวัสดีครับ ผื่นบริเวณศีรษะที่มีลักษณะเป็นแผลพุพองและมีน้ำเหลืองในเด็กนั้น โดยทั่วไปจะเกิดได้จากสาเหตุเหล่านี้ได้ครับ เช่น1. การติดเชื้อบริเวณรากผม และ หนังศีรษะ จากเชื้อแบคทีเรีย ทำให้เห็นเป็นลักษณะอักเสบ พุพอง และลามไปยังผิวหนังส่วนอื่นได้2. ผื่นแพ้บริเวณผิวหนัง ซึ่งอาจเกิดจากการสัมผัสสิ่งที่แพ้ เช่น โลหะจากพวกสร้อย หรือ สารเคมีบางชนิด3. การติดเชื้อไวรัสอื่นๆ เช่น อีสุกอีใส เป็นต้นส่วนโรคสะเก็ดเงินนั้น ลักษณะผื่นจะเป็นปื้นแข็งสีค่อนข้างขาว มีขุ่ย และนูนขึ้นจากผิวหนังปกติ รอบปื้นนั้นจะพบผื่นแดงร่วมด้วย ซึ่งจากที่แม่เล่ามา ยังไม่ได้เข้ากับลักษณะของผื่นที่น้องเขาเป็น แม่ก็ยังไม่ต้องกังวลนะครับเบื้องต้นขอให้รักษาความสะอาดบริเวณที่เป็นผื่น และอย่าให้น้องเขาแคะแกะเกา เพราะจะทำให้ติดเชื้อเพิ่ม อย่างไรก็ดี เนื่องจากผื่นที่น้องเป็นมีได้หลายสาเหตุ จึงแนะนำให้แม่พาน้องเขาไปพบกุมารแพทย์เพื่อตรวจ และทำการรักษาต่อไป เพราะแต่ละสาเหตุนั้นมีการรักษาที่แตกต่างกันครับ